*Tämä artikkeli kertoo laulajasta. Pituushyppääjästä kertoo artikkeli Brian Johnson (pituushyppääjä).*

**Brian Johnson** (s. 5. lokakuuta 1947 Dunston, Gateshead) on brittiläinen laulaja. Hänet tunnetaan parhaiten urastaan yhtyeessä AC/DC, johon hän on kuulunut vuodesta 1980. Vuonna 2016 Johnson jäi yhtyeestä tauolle terveytensä vuoksi, mutta palasi vuonna 2020 takaisin AC/DC:n kokoonpanoon. 1970-luvulla hän oli glam rock -yhtye Geordien solisti.

Yksi Johnsonin tavaramerkeistä on hänen lippalakkinsa, jota hän käyttää lähes joka konsertissa ja vapaa-aikana. Johnsonin laulutyyli on korkea, mutta käheä.

Varhainen elämä
---------------

Johnson syntyi Dunstonissa Englannissa 5. lokakuuta 1947. Hänen isänsä Alan oli brittijalkaväen vääpeli ja myöhemmin hiilikaivostyöläinen, ja hänen äitinsä Ester De Luca oli italialaissyntyinen. Brian oli neljästä lapsesta vanhin.

Ura
---

Johnsonin ensimmäisiä yhtyeitä olivat Gobi Desert Canoe Club ja Fresh. Vuodesta 1970 alkaen hän lauloi glam-yhtyeessä The Jasper Hart Band. Yhtye esitti *Hair*-musikaalin kappaleita ja pehmorock-covereita.

Johnson perusti Geordien vuonna 1972 yhdessä joidenkin muiden The Jasper Hart Bandin jäsenten kanssa. Glam rockia esittäneen Geordien kanssa hän julkaisi joitakin menestyneitä singlejä, kuten Britannian top 10:een noussut "All Because of You". Glam rock -kuume alkoi kuitenkin lopulta viiletä, joten Johnson jätti yhtyeen vuonna 1976. Seuraavat vuodet Johnson eli syrjässä musiikkialalta, kunnes palasi Geordieen lyhyeksi aikaa vuonna 1980.

Johnson liittyi AC/DC:n laulajaksi vuonna 1980 Bon Scottin kuoleman jälkeen. Eläessään Scott oli sanonut, että Brian Johnson on paras laulaja, jonka hän on koskaan tavannut. Kitaristi Malcolm Young pyysi Johnsonin koelauluihin, joissa hän kävi kaksi kertaa. Toisella kerralla Johnson loi improvisoimalla sanat kappaleeseen "Givin the Dog a Bone". Muutama päivä koelaulujen jälkeen Johnsonille ilmoitettiin, että hän oli päässyt yhtyeeseen ja uuden AC/DC-albumin teko aloitettiin välittömästi. 

AC/DC:n kanssa Brian Johnson on tehnyt yhdeksän studioalbumia, yhden kokoelma-albumin ja kaksi livealbumia. AC/DC hyväksyttiin Rock`n Roll Hall of Fameen maaliskuussa 2003.

Maaliskuussa 2016 Johnson joutui lopettamaan AC/DC:n riveissä esiintymiset, sillä sai lääkäreiltä varoituksen, että hän on vaarassa kuuroutua täysin. Johnsonin mukaan kuulovamma ei tullut konserteissa esiintymisestä, vaan kilpa-autoilusta, kun hän ei kerran muistanut käyttää korvatulppia kypäränsä alla. Hän kärsi tämän jälkeen pitkään tinnituksesta. AC/DC:n ollessa loppuvuonna 2015 *Rock or Bust* -maailmankiertueella, Johnsonin kuulo alkoi huonontua asteittain. Mentyään lääkärille huolestuneena asiasta todettiin kaatosateessa ja kylmässä kelissä esiintymisen kerryttäneen nestettä Johnsonin sivuonteloihin korvien ympärille. Lääkäri huomasi nesteiden kristallisoituneen ja aiheuttaneen tuhoa laulajan korvissa. Johnson ei saanut lääkäreiltä lupaa nousta enää lavalle, jossa melutaso nousee liian suureksi hänen nykyiselle sietokyvylleen. Seurauksena olisi ollut kuulon heikkeneminen entisestään ja mahdollisesti lopulta täydellinen kuuroutuminen.

AC/DC palkkasi Johnsonin tilalle Guns N' Rosesin laulajana tunnetun Axl Rosen laulamaan *Rock or Bust* -kiertueen lopuissa konserteissa.

Johnsonin omaelämäkerta "The Lives Of Brian" julkaistaan 25. lokakuuta 2022. Suomeksi kirja julkaistaan nimellä "Brianin elämät".

Yksityiselämä
-------------

Johnson meni naimisiin ensimmäisen vaimonsa Carolin kanssa vuonna 1968, ja he erosivat *Razor`s Edgen* tekemisen aikana. Nykyään hän on naimisissa Brendan kanssa, ja heillä on kaksi tytärtä: Joanne ja Kala. Johnson asuu tällä hetkellä Floridassa.

Johnson on ollut lapsesta asti jalkapalloseura Newcastle Unitedin suuri kannattaja.

Johnson tunnetaan vannoutuneena autourheilun ystävänä. Hän sanoo ihailevansa autourheilun legendoja suuremmin kuin rocktähtiä.

Albumit
-------

### Geordie

|  |  |
| --- | --- |
| *Hope You Like It* | 1973 |
| *Don't Be Fooled By The Name* | 1974 |
| *Save The World* | 1976 |
| *No Good Woman* | 1978 |
|

### Soolo

|  |  |
| --- | --- |
| *Totally Baked Soundtrack*  | April 2007 |

### AC/DC

|  |  |
| --- | --- |
| *Back in Black* | heinäkuu 1980 |
| *For Those About to Rock We Salute You* | marraskuu 1981 |
| *Flick of the Switch* | elokuu 1983 |
| *Fly on the Wall* | kesäkuu 1985 |
| *Who Made Who* | toukokuu 1986 |
| *Blow Up Your Video* | tammikuu 1988 |
| *The Razors Edge* | syyskuu 1990 |
| *Live* | lokakuu 1992 |
| *Live: 2 CD Collector’s Edition* | lokakuu 1992 |
| *Ballbreaker* | syyskuu 1995 |
| *Stiff Upper Lip* | helmikuu 2000 |
| *Black Ice* | lokakuu 2008 |
| *Rock or Bust* | marraskuu 2014 |
| *Power Up* | marraskuu 2020 |

(\*Kaikista albumeista on saatavilla pahvikantiset versiot ja kaikista albumeista paitsi Black Icesta ja Rock Or Bustista on saatavilla remasteroitu painos)

(\*Stiff Upper Lip Special Tour Edition ilmestyi vuonna 2001)

Brian Johnson roikkuu kellossa Black Ice -kiertueen aikana esittäessään kappaletta "Hell's Bells".

DVD:t
-----

|  |  |
| --- | --- |
| *AC/DC Live at Donington* | 1991 |
| *No Bull* | 1996 |
| *Stiff Upper Lip Live* | 2001 |
| *Toronto Rocks* | 2003 |
| *Family Jewels* | 2005 |
| *Rough and tough* | 2006 |
| *Plug Me In* | 2007 |
| *No Bull: The Director´s Cut* | 2008 |
|

AC/DC:n esiintymiset Brian Johnsonin kanssa Suomessa
----------------------------------------------------

* 1986 *Helsingin Jäähalli - Fly On The Wall Tour*
* 1988 *Helsingin Jäähalli - Blow Up Your Video Tour*
* 1991 *Helsingin Jäähalli - The Razors Edge Tour*
* 1996 *Helsingin Jäähalli - Ballbreaker Tour*
* 2000 *Hartwall Arena Helsinki - Stiff Upper Lip Tour*
* 2000 *Elysée Arena Turku - Stiff Upper Lip Tour*
* 2001 *Helsingin Olympiastadion - Stiff Upper Lip Tour*
* 2009 *Helsingin Olympiastadion - Black Ice World Tour*
* 2010 *Ratinan Stadion Tampere - Black Ice World Tour*
* 2015 *Kantolan tapahtumapuisto Hämeenlinna - Rock or Bust World Tour*

Lähteet
-------

1. 1 2 3 4  Brian Johnson - Music Biography, Credits and Discography : AllMusic AllMusic. Viitattu 12.7.2013.  (englanniksi)
2. 1 2  Daniels, Neil: *AC/DC: The Early Years with Bon Scott*, s. 135. Independent Music Press. ISBN 978-1-906191-24-5.
3. ↑  Senni Loikala: AC/DC:n laulaja Brian Johnson vaarassa kuuroutua - kiertueen konsertit siirtyvät  8.3.2016. Radio City. Viitattu 30.9.2020.
4. ↑  Anssi Eriksson: Ex-AC/DC -solisti Brian Johnson ei ole katkera korvaamisestaan: Minulla oli melko hieno ura yhdessä maailman parhaista bändeistä  8.3.2016. Soundi. Viitattu 30.9.2020.
5. ↑  Samuel Järvinen: AC/DC-laulaja Brian Johnsonin omaelämäkerta ilmestyy lokakuussa *kaaoszine.fi*.  6.9.2022. Viitattu 7.9.2022.
6. ↑  The Football Supernova: The Football clubs musicians support Thefootballsupernova.com. Viitattu 22.7.2015.  (englanniksi)
7. ↑  Saku Schildt: Brian Johnson kertoi loppuajoistaan AC/DC:n kanssa: "Lavalla oli yhä vaikeampaa kuulla. Menin oikeastaan lihasmuistin varassa"  2.2.2018. Soundi. Viitattu 30.9.2020.

Aiheesta muualla
----------------

* Kuvia tai muita tiedostoja aiheesta **Brian Johnson** Wikimedia Commonsissa

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
AC/DC |
| --- |
|  |
| 
* **Angus Young**
* **Brian Johnson**
* **Phil Rudd**
* **Cliff Williams**
* **Stevie Young**

* Malcolm Young
* Dave Evans
* Rob Bailey
* Peter Clark
* Bon Scott
* Mark Evans
* Simon Wright
* Chris Slade
* Axl Rose

 |
|  |
| Studioalbumit | 
* *High Voltage* (kansainvälinen)
* *T.N.T.*
* *Dirty Deeds Done Dirt Cheap*
* *Let There Be Rock*
* *Powerage*
* *Highway to Hell*
* *Back in Black*
* *For Those About to Rock We Salute You*
* *Flick of the Switch*
* *Fly on the Wall*
* *Blow Up Your Video*
* *The Razors Edge*
* *Ballbreaker*
* *Stiff Upper Lip*
* *Black Ice*
* *Rock or Bust*
* *Power Up*

 |
|  |
| Kokoelmat | 
* Volts
* Bonfire
* Backtracks

 |
|  |
| EP:t | 
* ’74 Jailbreak

 |
|  |
| Livealbumit | 
* If You Want Blood You’ve Got It
* Live
* Live from the Atlantic Studios
* Let There Be Rock: The Movie – Live in Paris
* Live at River Plate

 |
|  |
| Soundtrackit | 
* Who Made Who
* Iron Man 2

 |
|  |
| Muuta | 
* Diskografia
* Kappaleet

 |

 |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Saksa
* Yhdysvallat
	+ 2
* Tšekki
* Australia
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Trove

 |
|  |
| Muut | 
* Europeana

 |

 |